Lucas Alcaraz

Luis Lucas Alcaraz González (s. 21. kesäkuuta 1966 Granada, Espanja) on espanjalainen entinen jalkapalloilija ja nykyinen valmentaja. 

 Valmentajaura 
Alcaraz aloitti valmennusuransa vuonna 1995 ollessaan 29-vuotias. Hän alkoi valmentaa kotikaupunkinsa jalkapalloseura Granada Club de Fútbolia, jonka edustusjoukkue pelasi maan kolmanneksi korkeimmalla sarjatasolla Segunda División B:ssä. Joukkue sijoittui kaksi kertaa neljän parhaan joukkoon kolmen kauden aikana ja pääsi karsimaan paikasta Segunda Divisióniin, missä se kuitenkin epäonnistui molemmilla kerroilla. Seuraavien kahden kauden aikana hän valmensi samalla sarjatasolla pelanneita Almeríaa ja Dos Hermanasia.

Kesäkuussa 2000 hän siirtyi huelvalaisseura Recreativon peräsimeen.El Recre presenta a L. Alcaraz El Mundo Deportivo. Viitattu 24.10.2014.  Kauden 2001–2002 päätteeksi hän onnistui nostamaan Espanjan vanhimman jalkapalloseuran maan pääsarjaan Primera Divisióniin 23 vuoden tauon jälkeen.La euforia se desata en Huelva con el anhelado ascenso recreativista El Mundo Deportivo. Viitattu 24.10.2014.  Kausi ei sujunut kuitenkaan toivotulla tavalla ja joukkue putosi takaisin Segunda Divisióniin kaudeksi 2003–2004. Pientä lohtua kauteen toi Copa del Reyssä saavutettu loppuottelupaikka, jossa Recreativo kohtasi Mallorcan. Loppuottelu päättyi kuitenkin huelvalaisten tappioon numeroin 0–3.

Seuraavaksi Alcaraz otti vetovastuun Racing Santanderista kaudesta 2003–2004 alkaen, josta hänet myöhemmin kesken seuraavan kauden 2004–2005 erotettiin huonojen tulosten johdosta.El Racing destituye a Alcaraz y Nando Yosu se hace cargo de equipo El País. Viitattu 24.10.2014.  Kaudet 2006–2008 hän vietti Real Murcian päävalmentajana, joista ensimmäinen päättyi nousujuhliin maan pääsarjaan.El Murcia ya está en Primera El País. Viitattu 24.10.2014.  Joukkue koki kuitenkin saman kohtalon, kuin Alcarazin aikaisemmin valmentama Recreativo, kun se putosi heti seuraavaksi kaudeksi takaisin Segunda Divisióniin. Alcaraz erotettiin päävalmentajan paikalta 6. maaliskuuta 2008 ennen kauden päätöstä.El Real Murcia destituye a Lucas Alcaraz y ficha a Javier Clemente ABC. Viitattu 24.10.2014. 

Kauden 2008–2009 Alcaraz valmensi jälleen Recreativoa, pestin jäätyä kuitenkin yhteen kauteen.El Recre destituye a Zambrano y le sustituye por Lucas Alcaraz Marca. Viitattu 24.10.2014.  Kesällä 2009 hän siirtyi Córdoban päävalmentajaksi.El Córdoba llega a un acuerdo con Lucas Alcaraz Marca. Viitattu 24.10.2014.  Joukkue sijoittui Segunda Divisiónissa hänen ensimmäisen kautensa päätteeksi kymmenenneksi. Kesäkuussa 2011 hän sai toistamiseen valmentajaurallaan vetovastuun Almeríasta tehden seuran kanssa yksivuotisen sopimuksen.El Almería firma por una temporada a Lucas Alcaraz AS. Viitattu 24.10.2014. 

30. tammikuuta 2013 ilmoitettiin Alcarazin palaavan Granadan päävalmentajaksi.El Granada destituye a Anquela y ficha a Lucas Alcaraz Marca. Viitattu 24.10.2014.  Joukkue onnistui kauden 2012–2013 päätteeksi säilyttämään paikkansa Primera Divisiónissa lopulta kuuden pisteen erolla 18. jääneeseen Mallorcaan.El Granada CF consigue la permanencia matemática a pesar de perder en Valencia Radio Granada. Viitattu 24.10.2014.  18. toukokuuta 2014 sarjapaikan varmistumisen jälkeen seura ilmoitti että Alcaraz ei jatka edustusjoukkueen päävalmentajana seuraavalla kaudella.Lucas se marcha  Ideal. Viitattu 24.10.2014. 

21. lokakuuta 2014 hänet nimettiin Levanten uudeksi päävalmentajaksi. Hän korvasi tehtävästä kahdeksan sarjakierroksen jälkeen potkut saaneen José Luis Mendilibarin.Lucas Alcaraz, nuevo entrenador del Levante UD  Levante UD. Viitattu 24.10.2014.  Alcarazin johdolla Levante säilytti sarjapaikkansa ollen liigassa 14:s. Kausi 2015/16 lähti käyntiin heikosti ja Levante erotti Alcarazin 25. lokakuuta 2015.El Levante prescinde de los servicios de Lucas Alcaraz Levante UD. Viitattu 12.1.2017. 

Lokakuussa 2016 Alcaraz palasi Granadan päävalmentajaksi.New Granada boss Lucas Alcaraz plans escape from relegation trouble ESPN. Viitattu 12.1.2017.  Alcarazin tavoitteena oli nostaa Granada pois putoamiskamppailusta, mutta peliesitykset olivat hänenkin alaisuudessaan vaisuja. Lopulta seurajohto vapautti Alcarazin tehtävistään 10. huhtikuuta 2017, kun Granada majaili La Ligassa toiseksi viimeisenä.Tony Adams named as Granada manager until end of season The Guardian. Viitattu 18.4.2017.  Kolme päivää myöhemmin Alcarazista tuli Algerian jalkapallomaajoukkueen päävalmentaja.Lucas Alcaraz appointed new Algeria coach BBC Sport. Viitattu 18.4.2017.  Espanjalaisen johdolla Algeria hävisi kolme pelaamaansa MM-karsintaottelua. Hän sai potkut lokakuussa 2017.Eagles World Cup foes Algeria sack Lucas Alcaraz  Score Nigeria. Viitattu 2.1.2018. 

Marraskuussa 2017 Alcaraz palasi Almerían päävalmentajaksi.Lucas Alcaraz firma como nuevo entrenador del Almería  AS.com. Viitattu 2.1.2018.  Hän erosi tehtävistään huhtikuussa 2018, kun Almería oli pelannut kahdeksan perättäistä ottelua ilman voittoja.El Almería y Lucas Alcaraz llegan a un acuerdo para rescindir el contrato UD Almería. Viitattu 1.4.2019. 

Lokakuussa 2018 Alcarazista tuli Real Zaragozan päävalmentaja.El Real Zaragoza apuesta por el magisterio de Lucas Alcaraz Real Zaragoza. Viitattu 1.4.2019.  Hän erosi Segunda Divisiónin putoamiskamppailuun juuttuneen seuran peräsimestä jo joulukuussa 2018.El Real Zaragoza prescinde de los servicios del técnico Lucas Alcaraz Real Zaragoza. Viitattu 1.4.2019. 

 Lähteet 

 Aiheesta muualla 
 Lucas Alcarazin valmentajauran tilastot BDFutbol-sivustolla 

Luokka:Espanjalaiset jalkapalloilijat
Luokka:Espanjalaiset jalkapallovalmentajat
Luokka:Vuonna 1966 syntyneet
Luokka:Elävät henkilöt